# 1. Descrición xeral

# Arte-Metría

Este é un Recurso Educativo Aberto (REA) deseñado co fin de achegar ao alumnado de 6º de Educación Primaria á xeometría, ademais de promover unha conciencia cultural sobre a arte e a importancia da matemática no seu desenvolvemento.

Nesta SA, o alumnado deberá analizar diferentes obras pictóricas tomando como referencia as figuras xeométricas, o sistema de coordenadas cartesianas e os movementos no espazo. Logo, traballando en equipo, terán o reto de crear un bote para os lapis, con caras laterais pintadas con figuras xeométricas planas e os movementos no plano. Ao longo deste proceso traballaranse conceptos de recoñecemento de figuras xeométricas, descrición da posición no plano mediante coordenadas, a simetría, os xiros e translacións, os perímetros e ás áreas e os corpos xeométricos. Ademais, reflexionarán sobre a importancia da arte como ben de expresión cultural e a achega das matemáticas en diferentes obras.

As metas de aprendizaxe propostas son as seguintes:

- Explorar individualmente e en equipo as distintas figuras xeométricas de dúas e tres dimensións.
- Coñecer distintas estratexias e técnicas para construír figuras e corpos xeométricos.
- Adquirir vocabulario adecuado relacionado coa arte e a xeometría.
- Identificar a xeometría na contorna.
- Conectar a arte e as matemáticas.
- Traballar en equipo de forma organizada, comunicando resultados con claridade mediante gráficos e argumentos matemáticos.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)